## El Consell aprova dos convenis amb el Ministeri de Treball i Economia Social per a l’ús compartit d’aplicacions informàtiques en matèria laboral

*** L’ús d’estes aplicacions permetrà garantir una adequada gestió dels expedients sancionadors i de la prevenció de riscos laborals**

El Consell ha aprovat dos convenis de col·laboració entre el Ministeri de Treball i Economia Social i la Generalitat Valenciana per a l’ús compartit d’aplicacions informàtiques en matèria laboral i de prevenció de riscos.

En concret, un dels convenis articula la col·laboració entre el Ministeri de Treball i Economia Social i la Generalitat per a la cessió de l’ús de l’aplicació informàtica SERPA que permetrà l’establiment d’una base comuna de dades que permeta un adequat desglossament de la informació en matèria de prevenció de riscos.

D’altra banda, s’ha aprovat un conveni per a la utilització per part de la Generalitat de l’aplicació informàtica SERENA per a tots els tràmits previstos en el reglament dels procediments de despatxament col·lectiu i de suspensió de contractes i de reducció de jornada competència de les autoritats laborals de la Comunitat Valenciana.

Fecha: 29/04/2025